CELEX: 61988CO0194
Language: el
Date: 1988-07-20 00:00:00
Title: Διάταξη του Προέδρου του Δικαστηρίου της 20ής Ιουλίου 1988. # Επιτροπή των Ευρωπαϊκών Κοινοτήτων κατά Ιταλικής Δημοκρατίας. # Σύναψη συμβάσεως έργου - Κάμινος για την καύση αποβλήτων. # Υπόθεση 194/88 R.

Avis juridique important

|

61988O0194

ΔΙΑΤΑΞΗ ΤΟΥ ΠΡΟΕΔΡΟΥ ΤΟΥ ΔΙΚΑΣΤΗΡΙΟΥ ΤΗΣ 20ΗΣ ΙΟΥΛΙΟΥ 1988.  -  ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ΚΑΤΑ ΙΤΑΛΙΚΗΣ ΔΗΜΟΚΡΑΤΙΑΣ.  -  ΣΥΝΑΨΗ ΣΥΜΒΑΣΕΩΣ ΕΡΓΟΥ - ΚΑΜΙΝΟΣ ΓΙΑ ΤΗΝ ΚΑΥΣΗ ΑΠΟΒΛΗΤΩΝ.  -  ΥΠΟΘΕΣΗ 194/88 R.  

Συλλογή της Νομολογίας του Δικαστηρίου 1988 σελίδα 04547

ΔιάδικοιΣκεπτικό της απόφασηςΔιατακτικό
Λέξεις κλειδιά

++++Διαδικασία ασφαλιστικών μέτρων - Προσωρινά μέτρα - Εξουσίες του προέδρου δυνάμει του άρθρου 84, παράγραφος 2, του κανονισμού διαδικασίας  (Συνθήκη ΕΟΚ, άρθρο 186 κανονισμός διαδικασίας, άρθρο 84, παράγραφος 2)  

Διάδικοι

Στην υπόθεση 194/88, R,  Επιτροπή των Ευρωπαϊκών Κοινοτήτων, εκπροσωπούμενη από τον Guido Berardis, μέλος της νομικής της υπηρεσίας, με αντίκλητο στο Λουξεμβούργο τον Γεώργιο Κρεμλή, κτίριο Jean Monnet, Kirchberg,  προσφεύγουσα,  κατά  Ιταλικής Δημοκρατίας,  καθής,  που έχει ως αντικείμενο αίτηση λήψεως προσωρινών μέτρων για την αναστολή της συνάψεως από το Consorzio per la costruzione e la gestione di un impianto per l' incenerimento e trasformazione dei rifiuti solidi urbani που εδρεύει στην κοινότητα της La Spezia, της συμβάσεως του έργου κατασκευής της καμίνου του Consorzio για την καύση αποβλήτων,  Ο ΠΡΟΕΔΡΟΣ ΤΟΥ ΔΙΚΑΣΤΗΡΙΟΥ  ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ  εξέδωσε την ακόλουθη  Διάταξη  

Σκεπτικό της απόφασης

1 'Οσον αφορά τα πραγματικά περιστατικά της υποθέσεως, αναφέρομαι στην προσφυγή της 18ης Ιουλίου 1988, με την οποία η Επιτροπή ζήτησε από το Δικαστήριο να διατάξει με τη διαδικασία των ασφαλιστικών μέτρων, σύμφωνα με το άρθρο 84, παράγραφος 2, του κανονισμού διαδικασίας, την αναστολή της συνάψεως συμβάσεως έργου από το Consorzio per la costruzione e la gestione di un impianto per l' incenerimento e trasformazione dei rifiuti solidi urbani (ένωση κοινοτήτων για την κατασκευή και διαχείριση εγκαταστάσεως καύσεως και μεταποιήσεως στερεών κοινοτικών αποβλήτων).  2 Λαμβάνοντας ως αληθείς του ισχυρισμούς της Επιτροπής, σ' αυτή τη φάση της διαδικασίας, παρίσταται αναγκαία η λήψη προσωρινών μέτρων.  3 Πρέπει να μπορέσει το Δικαστήριο να ενημερωθεί επαρκώς για να είναι σε θέση να επιλύσει μια πολύπλοκη διαφορά.  

Διατακτικό

Για τους λόγους αυτούς  Ο ΠΡΟΕΔΡΟΣ,  κρίνοντας κατά τη διαδικασία των ασφαλιστικών μέτρων,  διατάσσει:  1) Η Ιταλική Δημοκρατία οφείλει να λάβει όλα τα αναγκαία μέτρα προκειμένου να ανασταλεί μέχρι τις 15 Σεπτεμβρίου 1988 ή οποιαδήποτε άλλη ημερομηνία καθορίσει το Δικαστήριο με μεταγενέστερη Διάταξη η σύναψη της συμβάσεως έργου από το Consorzio per la costruzione e la gestione di un impianto per l' incenerimento e trasformazione dei rifiuti solidi urbani, που εδρεύει στην κοινότητα της La Spezia.  2) Η Ιταλική Δημοκρατία οφείλει να καταθέσει πριν από τις 5 Σεπτεμβρίου 1988 τις παρατηρήσεις της σχετικά με το αίτημα της Επιτροπής.  3) Επιφυλάσσεται ως προς τα δικαστικά έξοδα.  Λουξεμβούργο, 20 Ιουλίου 1988